section_heading: Turizam
paragraph_text: Courmayeur je zbog slikovitih planina, prelijepog krajolika i svježeg planinskog zraka atraktivna destinacija kroz čitavu godinu. Razvijen je zimski turizam, s obzirom na to da je jedno od najpoznatijih europskih skijališta. Također, ljeti je Courmayeur popularno odredište za mnogobrojne planinare. Još jedna planina koja okružuje Courmayeur je Mont Chétif. To je planina pogodna za planinarenje, a na njenom vrhu se nalazi kip Djevici Mariji koji se može vidjeti iz čitavog grada. Isto tako ljudi se bave seoskim turizmom. U Courmayeuru se nalazi i botanički vrt Giardino Botanico Alpino Saussurea, koji se opisuje kao najviši europski botanički vrt. Također, u Courmayeuru se od 1991. svakog prosinca održava i filmsko-književni događaj Courmayeur Noir Film Festival.